APSTIPRINĀTS:

2019. gada 10.jūnija

LU CFI iepirkumu komisijas sēdē

\_\_\_\_\_\_\_\_\_\_\_\_\_\_\_\_\_\_\_\_\_

A.Krūmiņš

**Iepirkuma identifikācijas nr. LU CFI 2019/21**

**N O L I K U M S**

**Latvijas UNIVERSITĀTES CIETVIELU FIZIKAS INSTITŪTA**

**darbinieku veselības apdrošināšana**

Rīga,

2019

1. **Vispārīga informācija**
2. **Pasūtītājs**: Latvijas Universitātes Cietvielu fizikas institūts (turpmāk tekstā – LU CFI), nodokļu maksātāja reģistrācijas Nr. 90002124925, adrese: Ķengaraga iela 8, Rīga, LV-1063, tālrunis +371 67187816; mājas lapas adrese: [www.cfi.lu.lv](http://www.cfi.lu.lv), e-pasts: issp@cfi.gov.lv.
3. **Iepirkuma nosaukums, identifikācijas numurs, un iepirkuma procedūras veids**: „Latvijas Universitātes Cietvielu fizikas institūta darbinieku veselības apdrošināšana”, id. Nr. LU CFI 2019/21 (turpmāk – iepirkums)saskaņā ar Publisko iepirkumu likuma 9. pantu.
4. **Pasūtītāja kontaktpersona**:Ilona Heinrihsone, e-pasts: ilonah@cfi.lu.lv
5. **Iepirkuma priekšmets**:
	1. Latvijas Universitātes Cietvielu fizikas institūta darbinieku (turpmāk – Darbinieki) veselības apdrošināšana (turpmāk – pakalpojums) saskaņā iepirkuma nolikuma un Tehniskās specifikācijas (nolikuma 2.pielikums) prasībām;
	2. Pasūtītāja Darbinieku veselības apdrošināšanas polise darbojas 24 (divdesmit četras) stundas diennaktī un ir spēkā visā Latvijas teritorijā;
	3. Plānotais polises darbības sākuma datums: **2019.gada 3.jūlijs**.
	4. Plānotais maksimālais apdrošināmo Darbinieku skaits – **155** (viens simts piecdesmit pieci) personas;
	5. Apdrošināšanas līguma kopējā summa nedrīkst pārsniegt **41 999, 00 EUR (**bez PVN)
	6. Pretendents var iesniegt tikai vienu piedāvājuma variantu un tikai par visu iepirkuma priekšmeta apjomu. Iepirkuma priekšmets netiek dalīts daļās;
	7. Līgums par Darbinieku veselības apdrošināšanu (polise) tiks **noslēgts uz 1 (vienu) gadu**.
	8. CPV kods:66512200-4 (Veselības apdrošināšanas pakalpojumi).
6. **Iepirkuma līguma izpildes laiks un vieta**:
	1. Iepirkuma Līgums par Darbinieku veselības apdrošināšanas polises iegādi stāsies spēkā tā abpusējas parakstīšanas dienā un Būs spēkā līdz saistību galīgai izpildei.
	2. Iepirkuma līguma izpildes vieta – visa Latvijas Republikas teritorija.
7. **Prasības piedāvājuma** iesniegšanai
8. Pasūtītājs nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tajā skaitā atbildēm uz Pretendenta uzdotajiem jautājumiem, Elektronisko iepirkumu sistēmas ( turpmāk tekstā- EIS) e-konkursu apakšsistēmas pircēja profilā <https://www.eis.gov.lv/EKEIS/Supplier/> un Pasūtītāja mājas lapā.
9. Informācijas apmaiņa starp Pasūtītāju un pretendentiem par iepirkuma nolikumu un tā pielikumiem notiek rakstveidā pa pastu, e-pastu, faksu vai nododot personīgi. Uz informācijas pieprasījumiem un jautājumiem obligāti jābūt norādei: Iepirkumam „Latvijas Universitātes Cietvielu fizikas institūta darbinieku veselības apdrošināšana”, id. Nr. LU CFI 2019/21.
10. **Informācijas sniegšana**: Ja pretendents savlaicīgi, bet ne vēlāk kā 3 (trīs) darbdienas pirms piedāvājuma iesniegšanas termiņa beigām, pieprasījis papildus informāciju, Pasūtītājs sagatavo rakstisku atbildi un kopā ar uzdoto jautājumu nosūta to pretendentam, kurš uzdevis jautājumu, vienlaikus ievietojot šo informāciju Pasūtītāja mājaslapā sadaļā „Iepirkumi”, kurā ir pieejams nolikums un citi iepirkuma procedūras dokumenti.
11. **Piedāvājumu iesniegšanas termiņš**:Pretendentsvar iesniegt savu piedāvājumu līdz 2019.gada 25.jūnijs, plkst. 14:00
12. **Piedāvājumu iesniegšanas vieta**: Latvijas Universitātes Cietvielu fizikas institūta Sekretariātā (2.st.), Ķengaraga ielā 8, Rīgā, LV -1063, Pasūtītāja darba laikā: no pirmdienas līdz piektdienai 9:00 – 17:00, vai nosūtot to uz šajā punktā minēto adresi pa pastu ierakstītā sūtījumā. Pretendentiem, kuri piedāvājumus nosūta pa pastu, ir jānodrošina to piegāde šajā punktā norādītajā adresē līdz piedāvājumu iesniegšanas termiņam. Piedāvājums, kurš tiks saņemts pēc nolikuma 9. punktā minētā termiņa, neatvērts tiks nosūtīts atpakaļ iesniedzējam.
13. **Prasības piedāvājuma noformējumam**:
	1. Pretendentam jāiesniedz viens piedāvājuma oriģināls ar pretendenta amatpersonas parakstu, kā arī piedāvājumam jāpievieno piedāvājuma elektroniskā versija, kas ir lasāma ar MS Office rīkiem. Elektroniskajai versijai jāsatur visas piedāvājuma oriģināla lapas. Piedāvājumi jāiesniedz cauršūtā veidā, datorsalikumā.
	2. Pastāvot pretrunām starp “ORIĢINĀLS” un elektronisko versiju, noteicošais būs “ORIĢINĀLS”;
	3. visiem piedāvājumā ietvertajiem dokumentiem, materiāliem jābūt caurauklotiem un aizzīmogotiem vienā sējumā tā, lai nebūtu iespējams no piedāvājuma atdalīt lapas. Piedāvājuma lapām jābūt secīgi sanumurētām. Piedāvājuma aizmugurē jānorāda un ar pretendentu pārstāvēt tiesīgās vai tā pilnvarotās personas parakstu jāapliecina piedāvājuma lapu kopējais skaits;
	4. piedāvājums jāiesniedz vai jānosūta pa pastu vienā slēgtā, aizzīmogotā iepakojumā vai aploksnē. Uz iepakojuma vai aploksnes jānorāda:

|  |
| --- |
| Latvijas Universitātes Cietvielu fizikas institūta Ķengaraga iela 8,Rīga, LV -1063Pretendenta nosaukumsPretendenta adreseIepirkumam„Latvijas Universitātes Cietvielu fizikas institūta darbinieku veselības apdrošināšana”,Id.nr. LU CFI 2019/21Neatvērt līdz 2019.gada 25.jūnijs, plkst. 14:00! |

* 1. Pretendenta piedāvājumā iekļautos dokumentus jāparaksta pretendentu pārstāvēt tiesīgai (atbilstoši ierakstiem komercreģistrā) vai pretendenta pilnvarotai personai. Ja piedāvājumā iekļauto dokumentāciju paraksta pilnvarota persona, piedāvājumam obligāti jāpievieno attiecīgu pilnvaru;
	2. piedāvājumā iekļautajiem dokumentiem jābūt datora izdrukas veidā, skaidri salasāmiem, latviešu valodā. Vārdiem un skaitļiem jābūt bez iestarpinājumiem vai labojumiem;
	3. ja kāds no piedāvājumā iekļautajiem dokumentiem ir svešvalodā, tad pretendents pievieno apliecinātu šā dokumenta tulkojumu latviešu valodā, saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Apliecinājums nozīmē: uzraksts “TULKOJUMS PAREIZS”; tulka vārds, uzvārds un personas kods; tulka paraksts; apliecinājuma vietas nosaukums un datums;
	4. pretendents apliecina piedāvājuma kopiju un iesniegto dokumentu kopiju pareizību atbilstoši Ministru kabineta 2018.gada 4.septembra noteikumus Nr. 558 „Dokumentu izstrādāšanas un noformēšanas kārtība”. Ja komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz notariāli apliecinātu dokumenta kopiju. Apliecinājums ir šāds: uzraksts „KOPIJA” pirmās lapas augšējā labajā stūrī; uzraksts „KOPIJA PAREIZA” dokumenta beigās; apliecinātājas personas pilns amata nosaukums, vārds, uzvārds un paraksts.
1. Piedāvājums sastāv no četrām daļām, kurās ietver nolikumā noteiktos pretendenta iesniedzamos dokumentus – pretendenta pieteikums, pretendenta atlases dokumenti, Tehniskais piedāvājums un Finanšu piedāvājums. Katrai piedāvājuma daļai jābūt atdalītai ar attiecīgās piedāvājuma daļas virsrakstu.
2. **Piedāvājuma grozīšana vai atsaukšana:** pretendents līdz piedāvājumu iesniegšanas termiņa beigām var grozīt vai atsaukt savu piedāvājumu, iesniedzotPasūtītājam iesniegumu slēgtā aploksnē, uz kuras norāda rekvizītus, kā arī sniedz skaidru atzīmi par saturu – “GROZĪJUMI” vai “ATSAUKUMS”. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkumā. Piedāvājuma mainīšanas gadījumā pretendents iesniedz jaunu piedāvājumu. Par piedāvājuma iesniegšanas laiku tiks uzskatīts otrā piedāvājuma iesniegšanas brīdis. Pēc piedāvājumu iesniegšanas termiņa beigām pretendents nevar savu piedāvājumu grozīt vai atsaukt.
3. **Nosacījumi pretendenta dalībai iepirkumā**
4. Pretendentu atlases prasību izpilde ir obligāta visiem pretendentiem, kas vēlas iegūt tiesības slēgt iepirkuma līgumu.
	1. Pretendents ir reģistrēts Latvijas Republikas Uzņēmumu reģistrā vai līdzvērtīgā komercsabiedrību reģistrā ārvalstīs, ko apliecina kompetentas attiecīgās valsts institūcijas izsniegts dokuments (kopija), ka pretendents (t.sk. arī apakšuzņēmēji, piegādātāju apvienības vai personālsabiedrības dalībnieki) ir reģistrēts likumā noteiktajā kārtībā. Dokuments nav jāiesniedz, ja pretendents ir reģistrēts Latvijas Republikas Uzņēmumu reģistra vestajos reģistros.
	2. Pretendents ir saņēmis Finanšu un Kapitāla tirgus komisijas vai līdzvērtīgas uzraugošās institūcijas, valstī, kurā tas reģistrēts, izsniegtās licences Tehniskajā specifikācijā minēto pakalpojumu sniegšanai.
	3. Pretendentam iepriekšējā 3 (trīs) gadu periodā ir pieredze iepirkuma priekšmetam līdzvērtīga pakalpojuma sniegšanā jomā un apmērā.
5. Iepirkuma komisija izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu, ja attiecībā uz pretendentu pastāv šādi nosacījumi:
	1. pasludināts tā maksātnespējas process (izņemot gadījumu, kad maksātnespējas procesā tiek piemērota sanācija vai citas līdzīga veida pasākumu kopums, kas vērsts uz parādnieka iespējamā bankrota novēršanu un maksātnespējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas būs likvidēts;
	2. Latvijā vai valstī, kurā tas reģistrēts vai atrodas tā pastāvīgā dzīvesvieta (ja tas nav reģistrēts Latvijā vai Latvijā neatrodas tā pastāvīgā dzīvesvieta), ir nodokļu parādi, tajā skaitā valsts sociālās apdrošināšanas iemaksu parādi, kas kopsummā kādā no valstīm pārsniedz 150 *euro*.
6. Nolikuma III. sadaļā „Nosacījumi pretendenta dalībai iepirkumā” noteiktās prasības attiecas gan uz pašu pretendentu, gan pretendenta apakšuzņēmējiem, ja tādi tiek piesaistīti iepirkuma līguma izpildē.
7. **Pretendenta iesniedzamie dokumenti**
8. **Pretendenta pieteikums par piedalīšanos iepirkumā**: pretendentu pārstāvēt tiesīgās personas (atbilstoši ierakstiem komercreģistrā), tā pilnvarotās personas (pievienojot attiecīgu pilnvaru) vai personu grupas saskaņā ar Pieteikuma formu (nolikuma 1. pielikums) parakstīts pieteikums par gatavību piedalīties iepirkuma procedūrā un izpildīt nolikumā noteiktās prasības;
9. Pretendentu atlases dokumenti:
	1. pretendenta apliecināta Latvijas Republikas Uzņēmumu reģistra vai līdzvērtīgas komercdarbību reģistrējošas iestādes ārvalstīs izdota Komersanta reģistrācijas apliecības kopija, kas apliecina, ka pretendents ir atbilstoši reģistrēta apdrošināšanas sabiedrība, atbilstoši attiecīgās valsts normatīvo aktu prasībām; Dokuments nav jāiesniedz, ja pretendents ir reģistrēts Latvijas Republikas Uzņēmumu reģistra vestajos reģistros.
	2. Licences par tiesībām veikt veselības apdrošināšanas pakalpojumus Latvijas Republikas pretendenta apliecināta kopija. Pretendents, kuram ir tiesības sniegt veselības apdrošināšanas pakalpojumus ārpus Latvijas Republikas, bet nav reģistrējis apdrošināšanas pakalpojumu sniegšanai Latvijas Republikā, gadījumā, ja tam tiks piešķirtas līguma slēgšanas tiesības, reģistrējas pakalpojuma sniegšanai Latvijas Republikā saskaņā ar normatīvajiem aktiem un pirms līguma noslēgšanas iesniedz pasūtītājam licences par tiesībām veikt veselības apdrošināšanas pakalpojumus Latvijas Republikā pretendenta apliecinātu kopiju.
	3. Pretendenta sagatavots pieredzes apliecinājums, norādot. 3 (trīs) lielāko klientu (juridisko personu) saraksts, kam sniegti veselības apdrošināšanas pakalpojumi pēdējo 3 (trīs) gadu laikā (2016., 2017., 2018. un 2019. gadā līdz piedāvājumu iesniegšanas dienai), norādot nosaukumu, adresi, kontaktpersonas, to ieņemamos amatus un tālruņa numurus., apdrošināto darbinieku skaitu, pakalpojumu sniegšanas laiku (uzsākšanas-pabeigšanas gads/ mēnesis) un sarakstā norādīto klientu atsauksmes, kas izdotas ne agrāk kā 2017.g.
10. Tehniskais piedāvājums:
	1. pretendents Tehnisko piedāvājumu sagatavo atbilstoši tehniskās specifikācijas prasībām un tajā ietverto formu, norādot informāciju par tehnisko specifikāciju izpildi, lai Pasūtītājs var objektīvi pārliecināties par Tehniskās specifikācijas minimālo prasību punktu izpildi un nepārprotamā veidā, iepazīties ar pretendenta piedāvātajiem nosacījumiem katrā no tiem.
	2. Tehniskajam piedāvājumam jāpievieno visi tehniskajā specifikācijā norādītie dokumenti un informācija:
11. Finanšu piedāvājums:
	1. pretendents Finanšu piedāvājumu sagatavo un iesniedz atbilstoši nolikuma 3.pielikuma „Finanšu piedāvājuma forma” nosacījumiem.
	2. Finanšu piedāvājumā prēmijas cenu norāda euro, kurā ietverti visi normatīvajos aktos paredzētie uz minētajiem pakalpojumiem attiecināmie nodokļi un nodevas, visas tiešās un netiešās izmaksas, saskaņā ar Tehnisko specifikāciju.
	3. Finanšu piedāvājumā pretendents norāda kopējo maksimāli prognozējamo apdrošināšanas prēmiju Darbinieku veselības apdrošināšanai 1 (vienam) gadam.
12. Pamatojoties uz valsts budžeta līdzekļu iespējām, 1 (viena) darbinieka pamatprogrammas gada prēmijas apmērs nedrīkst pārsniegt 213,43 euro apmēru.
13. Ja pretendenta piedāvājums nesatur visus nolikumā prasītos dokumentus un informāciju, kā arī, ja tie neatbilst visām izvirzītajām prasībām, komisija lemj par konkrētā pretendenta izslēgšanu no tālākas dalības iepirkumā..
14. Komisijai ir tiesības no pretendenta pieprasīt papildu informāciju, lai iegūtu pierādījumus par pretendenta atbilstību visām atlases prasībām.
15. Pretendentam Tehniskajā piedāvājumā jānorāda nosacījumus Darbinieku ģimenes locekļu, radinieku -– laulāto, bērnu, māsu vai brāļu, vai vecāku (bez vecuma un skaita ierobežojuma), veselības apdrošināšanai, par kuru prēmija tiks samaksāta no Darbinieku radinieku personīgajiem līdzekļiem. Pretendentam jāparedz piedāvājumā minētos apdrošināšanas nosacījumus attiecināt par cenu, kas var būt 10% lielāka par nolikuma 23.punktā minēto summu, ko apmaksā Darbinieks vai tā radinieks no saviem personīgajiem līdzekļiem saskaņā ar Pretendenta sagatavotu rēķinu.
16. Pretendentam Tehniskajā piedāvājumā jānorāda nosacījumi ar kādiem Darbinieki un to radinieki varēs iegādāties Papildprogrammas – medikamenti, optika, zobārstniecība, sports, par kurām prēmijas tiks samaksātas no Darbinieku vai to radinieku personīgajiem līdzekļiem.
17. Piedāvājuma vērtēšana un izvēles kritēriji
	1. Piedāvājuma noformējuma pārbaude: komisija pārbauda pretendenta piedāvājuma atbilstību nolikumā noteiktajām piedāvājuma iesniegšanas un noformējuma prasībām vai pretendenta piedāvājums iesniegts saskaņā ar nolikuma II.sadaļu „Prasības piedāvājuma iesniegšanai ” noteiktajiem nosacījumiem. Ja pretendenta piedāvājums neatbilst kādai no nolikumā noteiktajām prasībām, komisija attiecīgā pretendenta piedāvājumu no turpmākās dalības iepirkumu procedūrā izslēdz un tā piedāvājumu tālāk neizskata.
	2. Pretendentu atlase: komisija pārbauda pretendentu atlases dokumentus, lai pārliecinātos, vai pretendents atbilst iepirkuma nolikuma IV. sadaļā „Pretendenta iesniedzamie dokumenti” noteiktajām pretendentu atlases prasībām, t.sk. komisija pārbauda, vai pretendenta iesniegtajā pieteikumā ir ietverts pretendenta parakstīts pieteikums par dalību iepirkumā ar apliecinājumu, ka uz pretendentu neattiecas Publisko iepirkumu likuma 9.pantā 8.astotās daļā minētie izslēgšanas nosacījumi Ja pretendenta piedāvājumā iesniegtie dokumenti neatbilst kādai no pretendentu atlases prasībām, komisija lemj par attiecīgā pretendenta piedāvājuma izslēgšanu no turpmākās dalības iepirkuma procedūrā.
	3. Tehniskā piedāvājuma pārbaude: komisija pārbauda pretendenta Tehniskā piedāvājuma atbilstību iepirkuma nolikuma 2.pielikumā „Tehniskā specifikācija un tehniskā piedāvājuma forma” norādītajām prasībām. Ja pretendenta piedāvājums neatbilst nolikuma 2.pielikumā „Tehniskā specifikācija un tehniskā piedāvājuma forma” norādītajām prasībām, komisija lemj par attiecīgā pretendenta piedāvājuma izslēgšanu no turpmākās dalības iepirkuma procedūrā.
18. Finanšu piedāvājuma pārbaude:
	1. komisija pārbauda vai pretendenta iesniegtais Finanšu piedāvājums atbilst nolikuma prasībām, vai Finanšu piedāvājumā nav aritmētisko kļūdu. Ja komisija Finanšu piedāvājumā konstatē aritmētiskās kļūdas, tā šīs kļūdas izlabo un paziņo pretendentam par veikto labojumu. Turpmākajā piedāvājumu vērtēšanā, komisija ņem vērā tikai šajā nolikuma sadaļā noteiktajā kārtībā labotās kļūdas;
19. Komisija piešķir tiesības slēgt iepirkuma līgumu pretendentam, kurš iesniedzis nolikuma noteikumiem un iepirkuma Tehniskajai specifikācijai atbilstošu saimnieciski visizdevīgāko piedāvājumu.
20. Saimnieciski visizdevīgāko piedāvājumu nosaka pēc sekojošiem vērtēšanas kritērijiem:

| **Nr.p.k.** | **Novērtēšanas kritēriji** | **Maksimālais punktu skaits**  | **Punktu piešķiršanas metodika****(novērtēšanas kritēriju skaidrojums)** |
| --- | --- | --- | --- |
| **1.** | **Kopējā minimālā atlīdzības limita palielināšana** | **20** | 2 punkti par katriem 50 EUR (piecdesmit eiro), par kuriem tiek paaugstināts kopējais minimālās atlīdzības limits katram apdrošinātajam par ambulatoriem un stacionāriem pakalpojumiem apdrošināšanas periodā (tehniskās specifikācijas 1.1.punkts)*Maksimālais vērtējamais pieaugums: EUR 500* |
| **2.** | **Ambulatorās veselības aprūpes maksas pakalpojumu limita palielināšana** | **20** | 5 punkti par katriem 50 EUR (piecdesmit eiro), par kuriem tiek paaugstināts ambulatorās veselības aprūpes maksas pakalpojumu limits *Maksimālais vērtējamais pieaugums: EUR 200.* |
| **4.**  | **Stacionārā veselības aprūpes maksas pakalpojumu limita palielināšana** | **20** | 5 punkti par katriem 50 EUR (piecdesmit eiro), par kuriem tiek paaugstināts stacionārās veselības aprūpes maksas pakalpojumu limits katram apdrošinātajam visā apdrošināšanas periodā (tehniskās specifikācijas 2.4. punkts)*Maksimālais vērtējamais pieaugums: EUR 200* |
| **5.** | **Zobārstniecības maksas pakalpojumi** | **20** | Par zobārsniecības un mutes dobuma higēnas pakalpojumu iekļaušanu pamatprogrammā – 10 punkti, un 5 punkti par katriem 50 EUR (piecdesmit eiro), par kuriem tiek paaugstināts maksas pakalpojumu limits katram apdrošinātajam visā apdrošināšanas periodā.*Maksimālais vērtējamais pieaugums: EUR 100* |
| **6.** | **Ambulatorās rehabilitācijas pakalpojumi**  | **20** | Par ambulatorās rehabilitācijas pakalpojumu iekļaušanu pamatprogrammā.5 punkti par katriem 50 EUR (piecdesmit eiro), par kuriem tiek paaugstināts ambulatorās rehabilitāijas limits katram apdrošinātajam visā apdrošināšanas periodā *Maksimālais vērtējamais pieaugums: EUR 100* |

1. **Publisko iepirkumu likuma izslēgšanas nosacījumu pārbaude un**

**lēmuma pieņemšana**

1. Pirms galīgā lēmuma pieņemšanas par iepirkuma rezultātiem, pārbauda, vai uz pretendentu, kuram būtu piešķiramas līguma slēgšanas tiesības, neattiecas Publisko iepirkumu likuma 9. panta 8.daļā minētie izslēgšanas nosacījumi.
2. Pēc iepirkuma rezultātu paziņošanas Pasūtītājs ar izvēlēto Pretendentu noslēdz līgumu atbilstoši 4.pielikumam, kura nosacījumu Pretendents ir apsptiprinājis, iesniedzot piedāvājumu.
3. Ja izraudzītais pretendents atsakās slēgt līgumu ar Pasūtītāju, komisija pieņem lēmumu slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu
4. Pasūtītājs var pieņemt lēmumu par iepirkuma izbeigšanu bez līguma noslēgšanas, ja netika iesniegti piedāvājumi vai iesniegtie piedāvājumi neatbilda nolikuma, tajā skaitā iepirkuma Tehniskajā specifikācijā noteiktajām prasībām, kā arī citos gadījumos saskaņā ar Publisko iepirkumu likumu. Paziņojums par pieņemto lēmumu tiks paziņots pretendentiem un publicēts normatīvajos aktos noteiktajā kārtībā.

# Nolikuma pielikumi

1. Pretendenta pieteikuma forma – 1.pielikums.
2. Tehniskā specifikācija un tehniskā piedāvājuma forma – 2.pielikums.
3. Finanšu piedāvājuma forma – 3.pielikums.
4. Līguma projekts – 4. Pielikums.